钦定古今图书集成/明伦汇编/人事典/第075卷 > 性理会通 > 《赠中尉李彪》北魏·韩延之
## 钦定古今图书集成/明伦汇编/人事典/第075卷 > 性理会通 > 《赠中尉李彪》北魏·韩延之

延之仕晋，位平西府录事参军。刘裕招之不屈，后奔姚兴。明帝泰常二年入魏，为武牢镇将，赐爵鲁阳侯。

贾生谪长沙，董儒诣临江。愧无若人迹，忽寻两贤踪。
追昔渠阁游，策驽厕群龙。如何情愿夺，飘然独违从。
痛哭去旧国，御泪届新邦。哀哉无援民，嗷然失侣鸿。
彼苍不我闻，千里告志同。